Last saved by: User

Doložka
vybraných vplyvov

A.1. Názov materiálu: Správa o pripravenosti Slovenskej republiky na pripojenie k Schengenskému informačnému systému druhej generácie (SIS II) 
        Termín začatia a ukončenia PPK: -  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | | x
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Ministerstvo vnútra Slovenskej republiky nevie riešiť dodatočnú potrebu finančných prostriedkov pre rok 2011 presunom finančných prostriedkov v rámci rozpočtovej kapitoly Ministerstva vnútra Slovenskej republiky, nakoľko technickú špecifikáciu s harmonogramom implementácie N.SIS II zaslala Európska komisia členským štátom až po schválení rozpočtu verejnej správy na rok 2011. Pre nasledujúce roky si potrebu zvýšených finančných prostriedkov uplatní v rámci prípravy nasledujúceho rozpočtu verejnej správy. Ministerstvo vnútra Slovenskej republiky využije v tomto aj nasledujúcich rokoch možnosť žiadať o finančné prostriedky z rôznych finančných nástrojov Európskej únie, vrátane Fondu pre  vonkajšie hranice.

Tabuľka finančných dopadov v nasledujúcich piatich kalendárnych rokoch:
 
| 2011 | 2012 | 2013 | 2014 | 2015 | spolu
N.SIS 1 údržba | 629 940,70 € | 755 928,84 € | 755 928,84 € | | | 2 141 798,38 €
N.SIS II vývoj | 4 317 973,20 € | 4 703 352,00 € | 900 000,00 € | | | 9 921 325,20 €
N SIS II hardware | 2 748 600,00 € | 1 549 800,00 € | | | | 4 298 400,00 €
N.SIS II údržba | | | | 907 114,60 € | 907 114,60 € | 1 814 229,20 €
N.SIS II rozvoj | | | | 735 600,00 € | 735 600,00 € | 1 471 200,00 €
Spolu | 7 696 513,90 € | 7 009 080,84 € | 1 665 928,84 € | 1 642 714,60 € | 1 642 714,60 € | 19 646 952,78 €

Pre rok 2011 navrhujeme riešiť finančné krytie projektu  navýšením rozpočtovej kapitoly MV SR o 3 850 000 €, čo predstavuje 50% potrebných prostriedkov, pričom zvyšných 50% prostriedkov bude riešiť Ministerstvo vnútra Slovenskej republiky v rámci svojej kapitoly.
    
A.4. Alternatívne riešenia
Ministerstvo vnútra Slovenskej republiky využije v tomto aj nasledujúcich rokoch možnosť zabezpečiť zvýšenie finančných prostriedkov z Fondu pre vonkajšie hranice formou navýšenia ročnej národnej alokácie. Táto možnosť je však objemovo marginálna a je tiež ovplyvnená oficiálnymi štatistickými údajmi SR za predmetnú problematiku.
Ďalšou možnosťou je pokrytie potrieb v danej oblasti v rámci aktuálneho programového obdobia Švajčiarskeho finančného mechanizmu. 
Zavedenie schengenského informačného systému druhej generácie do praxe vedie k zjednodušeniu a zefektívneniu vykonávania zverených úloh vlády SR, čím je záujem Ministerstva vnútra Slovenskej republiky realizovať tento projekt ako jeden z národných projektov Národného strategického referenčného rámca SR na obdobie rokov 2007 – 2013.
Vyššie uvedené alternatívne zdroje sú ale neisté, preto nimi nemožno kryť výdavky súvisiace s pripojením Slovenskej republiky k SIS II.
 
A.5. Stanovisko gestorov
Sekcia rozpočtovej politiky Ministerstva financií SR nesúhlasí s predloženou doložkou vybraných vplyvov vo väzbe na návrh zabezpečiť požadované finančné prostriedky nad rámec schváleného limitu výdavkov kapitoly Ministerstva vnútra SR na roky 2011 – 2013. 

 	Stanoviská ostatných gestorov jednotlivých častí doložky vybraných vplyvov neboli zaslané do termínu ukončenia predbežného pripomienkového konania.